L 52/32
SL
Uradni list Evropske unije
20.2.2023
PRILOGA X
Okužba z virusom kuge drobnice DEL 1 POSEBNI POGOJI ZA IZVAJANJE ZAŠČITNEGA CEPLJENJA V NUJNIH PRIMERIH ZA PREPREČEVANJE IN OBVLADOVANJE KUGE DROBNICE
1.
Velikost območja cepljenja: ni posebnih pogojev. 2.
Velikost območja okoli območja cepljenja: ni posebnih pogojev. 3.
Vrsta cepiva, ki ga je treba uporabiti ali prednostno razvrstiti: ni posebnih pogojev. 4.
Minimalna precepljenost: ni posebnih pogojev. 5.
Ciljne živali/vrste: živali vrst s seznama v skladu z Izvedbeno uredbo (EU) 2018/1882, ki se gojijo na območju cepljenja, vključno z vsaj ovcami in kozami.
DEL 2 POSEBNI POGOJI ZA OKREPLJENO KLINIČNO IN LABORATORIJSKO SPREMLJANJE, KI GA JE TREBA IZVAJATI NA OBMOČJIH CEPLJENJA IN OBMOČJIH OKOLI OBMOČIJ CEPLJENJA MED ZAŠČITNIM CEPLJENJEM V NUJNIH PRIMERIH ZA PREPREČEVANJE IN OBVLADOVANJE KUGE DROBNICE
Pasivno spremljanje: okrepljeno pasivno spremljanje znakov in simptomov kuge drobnice ter povečane umrljivosti drobnice na območjih cepljenja in območjih okoli območij cepljenja.
DEL 3 POSEBNI POGOJI ZA PREPOVED PREMIKOV ŽIVALI IN PROIZVODOV TER ZA ODOBRITEV ODSTOPANJA V SKLADU S ČLENOM 13 NA OBMOČJU CEPLJENJA, KJER SE IZVAJA ZAŠČITNO CEPLJENJE V NUJNIH PRIMERIH ZA PREPREČEVANJE IN OBVLADOVANJE KUGE DROBNICE
1.
Živali in proizvodi, za katere velja prepoved premikov do konca obdobja obnovitve zdravstvenega statusa iz dela 4 Iste živali in proizvodi na območjih cepljenja kot so tisti, za katere veljajo omejitve v obratih na zaščitnih in ogroženih območjih, vzpostavljenih v primeru izbruha okužbe z virusom kuge drobnice iz člena 27 Delegirane uredbe (EU) 2020/687 in z omejitvami iz navedene uredbe.
2.
Zarodni material, za katerega velja prepoved odvzema: seme, oociti in zarodki živali vrst s seznama do konca obdobja obnovitve zdravstvenega statusa.
3.
Pogoji za odobritev odstopanja v skladu s členom 13(2), točka (b)(ii), členom 13(3), točka (b), in členom 13(4), točka (b).
Premiki, ki se lahko odobrijo.
3.1 Premiki cepljenih živali in proizvodov iz njih iz obratov na območju cepljenja pod enakimi splošnimi pogoji, kot so določeni v členu 43 Delegirane uredbe (EU) 2020/687, ter samo v primerih, ki jih zajemajo enaki posebni pogoji, kot so določeni v členih 44, 45, 48, 49, 51 in 53 navedene uredbe v zvezi z ogroženim območjem, ter v skladu z njimi.
3.2 Premiki cepljenih živali in proizvodov iz njih iz obratov na območju cepljenja, če navedeni obrati ne gojijo več cepljenih živali.